rejauldu/bengali-wikipedia huggingface dataset:
মেহভিশ মুশতাক হাকাক ( উর্দু : مہوش مشتاق ) (জন্ম ১৯৮৯) একজন অ্যাপ্লিকেশন ও সফটওয়্যার ডেভেলপার, তিনি ২০১৩ সালে কাশ্মীর উপত্যকার জন্য "ডায়াল কাশ্মীর" নামে একটি ব্যবসায়িক ডিরেক্টরি অ্যাপ তৈরি করেছিলেন, অ্যান্ড্রয়েড অ্যাপ তৈরি করা প্রথম কাশ্মীরি মহিলা হয়ে উঠেছিলেন।   জীবনী  ১৯৮৯ সালে শ্রীনগরে জন্মগ্রহণকারী, মেহভিশ মুশতাক একজন কাশ্মীরি অ্যাপ ডেভেলপার। ২৩ বছর বয়সে, তিনি একটি অ্যান্ড্রয়েড অ্যাপ ডিজাইন কোর্স সম্পন্ন করার পর 'ডায়াল কাশ্মীর' অ্যান্ড্রয়েড অ্যাপ তৈরি করেন। ডায়াল কাশ্মীর বিশেষভাবে কাশ্মীর অঞ্চলের জন্য পরিষেবা প্রদান করে। এটি ব্যবহারকারীকে কাশ্মীরের বিভিন্ন ক্ষেত্রের বিভিন্ন প্রয়োজনীয় ও বাণিজ্যিক পরিষেবার ঠিকানা, ফোন নম্বর এবং ইমেল ঠিকানার মতো বিস্তৃত তথ্য প্রদান করে, যার মধ্যে রয়েছে হাসপাতাল, শিক্ষা, পরিবহন এবং পুলিশ। এতে অন্যান্য বৈশিষ্ট্যের মধ্যে ট্রেন, ছুটির দিন এবং প্রার্থনার সময়সূচীও অন্তর্ভুক্ত রয়েছে। ২০১৩ সালে, দ্য হিন্দুর আহমেদ আলী ফায়াজ এটিকে "অটোমোবাইল পরিষেবা, হোটেল, ডাক্তার, হাউসবোট, এনজিও, রিয়েল এস্টেট, পোস্টাল কোড সম্পর্কে তথ্যের ভাণ্ডার হিসাবে বর্ণনা করেছিলেন, এবং এমনকি এখানে কাশ্মীরের পার্টি খাবার ওয়াজওয়ান সম্বন্ধেও তথ্য ছিল, যেখানে এক ডজনেরও বেশি মাটন রান্না রয়েছে।"  , গুগল প্লে স্টোর থেকে অ্যাপটি ৫০,০০০ এরও বেশিবার ডাউনলোড হয়েছে এবং ১,৭০০+ এরও বেশি পর্যালোচনা সহ এর রেটিং ৪.৩।   শিক্ষা  মুশতাক শ্রীনগরের প্রেজেন্টেশন কনভেন্ট গার্লস স্কুলে পড়াশোনা করেছেন এবং ম্যালিনসন গার্লস স্কুলে তাঁর মাধ্যমিক শিক্ষা সম্পন্ন করেছেন। তিনি এসএসএম কলেজ অফ ইঞ্জিনিয়ারিং অ্যাণ্ড টেকনোলজি থেকে বিই ডিগ্রি অর্জন করেছেন।   পুরস্কার    ফেমিনা উইমেন্স অ্যাওয়ার্ডস (অনলাইন ইনফ্লুয়েন্সার) — ২০১৪  মহাকাশ যোগাযোগ পুরস্কার — ২০১৪  অল গ্রাসরুটস উইমেন অ্যাচিভার্স অ্যাওয়ার্ড — ২০১৪  সানডে স্ট্যাণ্ডার্ড দেবী পুরস্কার দিল্লি — ২০১৬  নারী শক্তি পুরস্কার - ২০১৭   তথ্যসূত্র   বিষয়শ্রেণী:কাশ্মীরি ব্যক্তি বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েব ডেভেলপার
মেচীনগর () নেপালের ১ নং প্রদেশের ঝাপা জেলার একটি পৌরসভা ও নেপালের পূর্ব সীমান্তে ভারতের প্রধান প্রবেশ পথ। নেপালের কাস্টম অফিস কাকরভিটাতে অবস্থিত, যা পৌরসভার অংশ। শহরটি রাজধানী কাঠমান্ডু থেকে প্রায় ৪৭৫ কিলোমিটার দক্ষিণ পূর্বে এবং প্রাদেশিক রাজধানী বিরাটনগর থেকে ১১৫ কিমি পূর্বে অবস্থিত।  কাকরভিটা ও ধুলাবাড়ি গ্রাম উন্নয়ন কমিটির সমন্বয়ে মেচীনগর পৌরসভা গঠন করা হয়েছিল। ২০১৭ সালে পৌরসভাকে এর নিকটবর্তী বাহুনডাঙ্গি, দুহাগড়ি, জায়মিরগড়ি ও ধাইগঞ্জ গ্রাম উন্নয়ন কমিটি পর্যন্ত সম্প্রসারণ করা হয়। ২০১১ সালের পরিসংখ্যান অনুযায়ী এর জনসংখ্যা ১১১,৭৩৭ জন এবং এর আয়তন ১৯২.৫২ বর্গকিলোমিটার। মেচীনগর দেশের সর্বোচ্চ জনসংখ্যার পৌরসভাগুলোর মধ্যে একটি।   ভূগোল  মেচীনগর নেপালের সবচেয়ে পূর্ব অংশে অবস্থিত। এটি ঝাপা জেলার সবচেয়ে বড় পৌরসভা। এর পশ্চিমে অঞ্জুনধারা ও বিরোতামোদ পৌরসভা, উত্তরে বুদ্ধ শান্তি গাওপালিকা ও ইলম জেলা, দক্ষিণে ভারতের পশ্চিমবঙ্গ ও পূর্বে মেচী নদী, যা শহর ও নেপালকে ভারত থেকে বিভক্ত করেছে।  তথ্যসূত্র  বহিঃসংযোগ    বিষয়শ্রেণী:ঝাপা জেলার জনবহুল স্থান বিষয়শ্রেণী:ঝাপা জেলা
রামগতি বাংলাদেশের দক্ষিণাঞ্চলের চট্টগ্রাম বিভাগের অন্তর্গত লক্ষ্মীপুর জেলায় অবস্থিত একটি শহর।  প্রশাসনিকভাবে শহরটি রামগতি উপজেলার সদর। আয়তনের দিক থেকে রামগতি শহর লক্ষ্মীপুর জেলা এবং রামগতি উপজেলার বৃহত্তম শহর।  জনসংখ্যা বাংলাদেশ আদমশুমারী ২০১১ অনুযায়ী রামগতি শহরের মোট জনসংখ্যা ৫৯,৮৩৭  জন যার মধ্যে ৩০,০২৮ জন পুরুষ এবং ২৯,৮০৯ জন নারী। এ শহরের পুরুষ এবং নারী অনুপাত ১০১। শহরে মোট হোল্ডিং সংখ্যা রয়েছে ১২,৭৬৭টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.৬৪ মিটার।  প্রশাসন ২০০০ সালে রামগতি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগতি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৮২.৩৩ বর্গ কি.মি. আয়তনের রামগতি শহরের ১১.৮১ বর্গ কি.মি. এলাকা রামগতি পৌরসভা দ্বারা পরিচালিত হয়।  শিক্ষা ব্যবস্থা রামগতি শহরের স্বাক্ষরতার হার হলো শতকরা ৪৭.৫ ভাগ।  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
২০১৭ সালের মানব উন্নয়ন সূচক অনুযায়ী মিয়ানমারের প্রশাসনিক অঞ্চলগুলোর তালিকা এটি।   মর্যাদাক্রম  এলাকা  এইচডিআই ২০১৭) তুলনীয় দেশ (২০১৭)  মাঝারি মানব উন্নয়ন  ১ ইয়াংগুন  ০.৬৫৭    ২ কাচিন  ০.৬১৬    ৩ কায়াহ  ০.৬০৩    ৪ সোম  ০.৬০০    ৫ মান্দালয় (নেপিডো সহ) ০.৫৯৪    ৬ চিন  ০.৫৮৬    ৭ মাগোয়ে ০.৫৭৯    -    (গড়)  ০.৫৭৭     ৮ তানিন্থার‍্যি ০.৫৭৭    ৯ বাগো  ০.৫৭১    ১০ সাগাইং 0,568     ১১ আয়েয়ারোয়াদি ০.৫৫৪    ১২ কায়িন ০.৫৫২    নিম্ন মানব উন্নয়ন  ১৩ রাখাইন  ০.৫৩৮    ১৪ শান  ০.৫০৬     তথ্যসূত্র  বিষয়শ্রেণী:মানব উন্নয়ন সূচক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:দেশের প্রশাসনিক বিভাগসমূহের ক্রমের তালিকা
তিরুভান্নামালাই জেলা ভারতের তামিলনাড়ু রাজ্যের একটি জেলা। এটি রাজ্যের ৩৭টি জেলার মধ্যে ২য় বৃহত্তম জেলা। এটি ১৯৮৯ সালে উত্তর আরকোট জেলাকে ভেঙে ভেলোর আম্বেদকার জেলার সাথে সৃষ্টি করা হয়েছিল। তিরুভান্নামালাই শহর জেলার সদরদপ্তর।  তিরুভান্নামালাই জেলা ১২টি তালুকে বিভক্ত। এর মোট আয়তন ৬,১৯১ বর্গকিলোমিটার এবং জনসংখ্যা ২৪,৬৪,৮৭৫ জন। তিরুভান্নামালাই জেলা চাল ও রেশম উৎপাদনের জন্য বেশ পরিচিত।   ইতিহাস  তিরুভান্নামালাইয়ের মন্দিরের শহরটি ভারতের সবচেয়ে প্রাচীন ঐতিহ্যবাহী স্থানগুলির একটি এবং এটি সাঈ ধর্মীয় শাখার একটি কেন্দ্র। যা অরুণাচল পাহাড় ও পার্শ্ববর্তী এলাকায় তামিলদের দ্বারা শতাব্দী ধরে পালিত হয়ে আসছে। মন্দিরের ধারণা ও স্থাপত্যের ভিত্তি হল ঐতিহ্য, ইতিহাস এবং উৎসব সমৃদ্ধ।  স্বাধীনতার পর তিরুভান্নামালাই জেলা উত্তর আরকোট জেলার অধীন ছিল। ১৯৮৯ সালে উত্তর আরকোট জেলাকে ভেঙে দুটি জেলা করা হয়; বেলোর জেলা ও তিরুভান্নামালাই জেলা। পি. কোলাপ্পান ছিলেন এ জেলার প্রথম কালেক্টর।   ভূগোল  তিরুভান্নামালাই জেলার পূর্বে কাঞ্চীপুরম জেলা এবং চেঙ্গালপট্টু জেলা, দক্ষিণে বিলুপুরম জেলা, পশ্চিমে কৃষ্ণগিরি জেলা এবং উত্তরে ভেলোর, রানীপেট ও তিরুপট্টুর জেলা অবস্থিত।   জনসংখ্যা   ২০১১ সালের ভারতীয় জনগণনা অনুযায়ীতিরুভান্নামালাই জেলার জনসংখ্যা ছিল ২৫৬৪,৮৭৫ জন, এর মধ্যে পুরুষ ১৪১,২০৫ জন এবং মহিলা ১৩১,৩৬৪ জন। নারী ও পুরুষের লিঙ্গ অনুপাত হল প্রতি ১০০০ জন পুরুষের বিপরীতে ৯৯৪ জন নারী, যেখানে জাতীয় অনুপাত হল ৯২৯। তফসিলি জাতি এবং তফসিলি উপজাতির জনসংখ্যা যথাক্রমে মোট জনসংখ্যার ২২.৯৪% এবং ৩.৬৯%। জেলার স্বাক্ষতার হার ৬৬%, জাতীয় স্বাক্ষরতার হার ৭৩.৯%। জেলায় মোট ৫৮৮,৮৩৬ টি পরিবার বসবাস করে।   অর্থনীতি  অরণি এবং তিরুভান্নমালাই জেলা এ অঞ্চলের যথাক্রমে সর্বাধিক রাজস্ব উৎপাদনকারী অঞ্চল।  ২০০৬ সালে পঞ্চায়েত রাজ মন্ত্রণালয় তিরুভান্নামালাই জেলাকে পিছিয়ে পড়া জেলাসমূহের মধ্যে ২৫০তমে স্থান দেয় (৬৪০ টি জেলার মধ্যে)। এটি ব্যাক‌ওয়ার্ড রিজিওন গ্রান্ড ফান্ড প্রোগ্রামের আওতায় তহবিল প্রাপ্ত তামিলনাড়ুর ছয়টি জেলার মধ্যে একটি।  তিরুভান্নমালাই জেলা কৃষি ও রেশম শাড়ির বুনন এই দুটি বড় ব্যবসার জন্য পরিচিত। ধান চাষ ও প্রক্রিয়াজাতকরণ এই জেলার অন্যতম বৃহত্তম ব্যবসা। ১৯৬৫টি হ্রদ এবং ১৮টি জলাশয় এবং ছোট বাঁধ দ্বারা ১১৬৫৩ হেক্টর জমিতে সেচ দিয়ে ধানের চাষ করা হয়। জেলার জুড়ে পাওয়া ধান প্রক্রিয়ায় প্রচুর পরিমাণে চালের মিল রয়েছে। চিয়ারের কাছাকাছি সরকারি মালিকানাধীন আধুনিক চালের মিল রয়েছে এবং সেখানে প্রায় ২৭৮ টি চালের মিল রয়েছে।   প্রশাসন  তিরুভান্নামালাই জেলা ৩টি উপজেলা (আরণি, তিরুভান্নামালাই ও চেয়ার), ১২টি তালুকে বিভক্ত; আরনি, চেংগাম, তিরুভান্নালালাই, পলুর, থান্ডারম্প্যাটু, ভান্ডভাসি, কালাসাপকাম, চেটপোট, চেয়ার এবং ভেবাককাম। এগুলো আবার ২৭টি ব্লক ও ১০৬১টি গ্রাম রয়েছে। জেলায় ৮টি শহর রয়েছে যেগুলোর জনসংখ্যা এক লক্ষের বেশি।Census of India 2011: Provisional Population Totals. Cities having population 1 lakh and above.  তথ্যসূত্র  বিষয়শ্রেণী:তামিলনাড়ুর জেলা বিষয়শ্রেণী:তিরুবন্নামালাই জেলা
হুম্লা জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। সিমিকট হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা হচ্ছে ৪০,৫৯৫ জন এবং ২০১১ সালের আদমশুমারি অনুযায়ী এ জেলার লোকসংখ্যা ৫০,৮৫৮ জন।   ভৌগোলিক উপাত্ত    জনসংখ্যার উপাত্ত    ইতিহাস    প্রশাসনিক অঞ্চলসমূহ    বিখ্যাত ব্যক্তিত্ব    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:কর্ণালী অঞ্চলের জেলা বিষয়শ্রেণী:কর্ণালী প্রদেশের জেলা
thumb|ভাষা শহীদ স্মৃতি স্মারক ফলক, শিলচর রেলওয়ে স্টেশন, আসাম শিলচর কেন্দ্রীয় শহীদ মিনার ১৯৬১ সালের  অসম ভাষা আন্দোলনের শহীদদের স্মরণে নির্মিত একটি সৌধ। এটি ভারতের অসম রাজ্যের শিলচরের গান্ধিবাগে অবস্থিত এবং প্রতি বছর ১৯ মে তারিখে এখানে ভাষা আন্দোলনের শহীদদের প্রতি শ্রদ্ধার্ঘ্য নিবেদন করা হয়।   ইতিহাস  ১৯৬১ সালে অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯ মে তারিখে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন ১১ জন বাঙালি। তাদের স্মরণে শিলচর শহরের গান্ধিবাগে গড়ে তোলা হয়েছে এই কেন্দ্রীয় শহীদ মিনারটি।   নকশা ও স্থাপত্য  এই স্মৃতিসৌধটি নির্মাণ করা হয়েছে একটি মন্দিরের নকশার মতো করে।   নির্মাণ  এই স্মৃতিসৌধটি নির্মাণের সময় নির্মাণ সামগ্রীর সাথে অসম ভাষা আন্দোলনে শহীদ ১১ জনের দেহভস্ম মিশিয়ে দেওয়া হয়।   ব্যবহার  ১৯৬১ সালের ১৯ মে তারিখের বর্বরতার কথা স্মরণ করে প্রতিবছর বেলা ২ট ৩৫ মিনিটে শিলচরবাসী এই শহীদস্তম্ভে শ্রদ্ধাজ্ঞাপন করে থাকে। অসম রাজ্যের মুখ্যমন্ত্রী বা তার পক্ষ থেকেও প্রতি বছর শহীদ মিনারে শ্রদ্ধা জানানও হয়।   চিত্রশালা    আরও দেখুন   বরাক উপত্যকার বাংলা ভাষার আন্দোলন।   তথ্যসূত্র    বহিঃসংযোগ   বিষয়শ্রেণী:বাংলা ভাষা আন্দোলন বিষয়শ্রেণী:ভারতের স্থাপত্য বিষয়শ্রেণী:শহীদ মিনার বিষয়শ্রেণী:ভারতের স্মৃতিস্তম্ভ ও স্মারক
শিক্ষায় একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি বাংলাদেশের শিক্ষা ব্যবস্থার সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান করা হয়। ১৯৭৬ সালে প্রথমবারের মতো “একুশে পদক” প্রচলণকালীনই ড. মুহম্মদ কুদরাত-এ-খুদা ও মুহম্মদ মনসুর উদ্দিনকে “শিক্ষায় একুশে পদক” প্রদান করা হয়।   আরও দেখুন   একুশে পদক;  শিক্ষায় একুশে পদক বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:একুশে পদক
অরুণনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল রূপনারায়ণেশ্বর, বিশ্বেশ্বর ও জয়নারায়ণেশ্বর নামক তিনটি শিব মন্দির এবং একটি রাসমঞ্চ।   রূপনারায়ণেশ্বর শিব মন্দির  ১৮৮২ খ্রিষ্টাব্দে বা ১২৮৯ বঙ্গাব্দে স্থাপিত এই পূর্বমুখী শিবমন্দিরটি আয়তন ১৪ ফুট X ১৪ ফুট X ৩৫ ফুট। মন্দিরের ৮ ফুট ৪ ইঞ্চি X ৮ ফুট ৪ ইঞ্চি মাপের বর্গাকার গর্ভগৃহের ভেতরের ছাদ গম্বুজাকৃতি বিশিষ্ট। গর্ভগৃহের বাইরে প্রবেশ দ্বারের সামনে টালির মেঝেয় একটি প্রতিষ্ঠালিপিতে প্রতিষ্ঠাতা মহেন্দ্রনারায়ণ ও রাসমণি দাসীর নাম ও প্রতিষ্ঠাকাল উৎকীর্ণ রয়েছে। মন্দিরে কাঠে পোড়ানো ২৬ সেন্টিমিটার X ১৪ সেন্টিমিটার X ৬ সেন্টিমিটার মাপের ইট ব্যবহৃত রয়েছে। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   বিশ্বেশ্বর শিব মন্দির  প্রতিষ্ঠালিপিহীন দক্ষিণমুখী বিশ্বেশ্বর শিবমন্দিরটির আয়তন ১১ ফুট ৫ ইঞ্চি X ১১ ফুট ২ ইঞ্চি X ২৮ ফুট। মন্দিরের ৬ ফুট ১০ ইঞ্চি X ৬ ফুট ১০ ইঞ্চি মাপের বর্গাকার গর্ভগৃহ বর্তমান। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।   জয়নারায়ণেশ্বর শিব মন্দির  ১৮৮২ খ্রিষ্টাব্দে বা ১২৮৯ বঙ্গাব্দে স্থাপিত এই উত্তরমুখী শিবমন্দিরটি বিশ্বেশ্বর শিব মন্দিরের উল্টোদিকে অবস্থিত। মন্দিরের আয়তন ১১ ফুট ৫ ইঞ্চি X ১১ ফুট ২ ইঞ্চি X ২৮ ফুট। মন্দিরের ৬ ফুট ১০ ইঞ্চি X ৬ ফুট ১০ ইঞ্চি মাপের বর্গাকার গর্ভগৃহ বর্তমান। গর্ভগৃহের বাইরে প্রবেশ দ্বারের সামনে টালির মেঝেয় একটি প্রতিষ্ঠালিপিতে প্রতিষ্ঠাতা মহেন্দ্রনারায়ণের নাম ও প্রতিষ্ঠাকাল উৎকীর্ণ রয়েছে। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে।   রাসমঞ্চ  শিব মন্দির তিনটির সামনে ৬ ফুট ২.৫ ইঞ্চি মাপের ছয়টি বাহুবিশিষ্ট একটি জীর্ণ রাসমঞ্চ অবস্থিত। এই স্থাপত্যে পত্রাকৃতি খিলান, করিন্থিয়ান ও আয়নিক স্তম্ভবোধিকা দেখতে পাওয়া যায়। রাসমঞ্চের শীর্ষে ছয়টুই ছোট রত্ন দেখা যায়।   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
ব্যবহার  নেভিগেশন বাক্স  প্রযুক্তিগত বিশদভাবে লিনাক্স কার্নেলের বিষয়গুলো আচ্ছাদন করে; এর মধ্যে রয়েছে ব্যবহারকারীর সফটওয়্যার যা তাৎক্ষণিক ইন্টারফেস হিসেবে কাজ করে, উদাহরণস্বরূপ সিস্টেমডি সিগ্রুপস্‌ এর ইন্টারফেস হিসেবে কাজ করে।   আরও দেখুন       — অপারেটিং সিস্টেমের লিনাক্স কার্নেল-ভিত্তিক পরিবার জুড়ে রয়েছে (= লিনাক্স কার্নেল + গ্নু এবং নন-গ্নু সফটওয়্যার)   —গ্নু প্রজেক্ট দ্বারা পরিচালিত সকল সফটওয়্যারের জন্য
উকিল মুন্সীর চিহ্ন ধরে গীতিকবি, গায়ক ও সাধক উকিল মুন্সীর জীবনীগ্রন্থ। বইটি লিখেছেন গবেষক ও সাংবাদিক ওয়াহিদ সুজন। প্রকাশনা সংস্থা ঐতিহ্য থেকে বইটি ২০১৫ সালে মে মাসে প্রথম প্রকাশিত হয়, এবং পরে ২০১৬ সালের অমর একুশে গ্রন্থমেলায় প্রকাশিত হয়। বইটির ভূমিকা লিখেছেন ফরহাদ মজহার এবং প্রচ্ছদ করেছেন ধ্রুব এষ।   পটভূমি  ২০১২ সালে উকিল মুন্সীর বাড়িতে লেখক ও তার বন্ধুর ভ্রমণ অবলম্বনে বইটির সূত্রপাত। পরবর্তীতে তা শুধু ভ্রমণ কাহিনীই থাকেনি, এতে উঠে এসেছে উকিল মুন্সীকে নিয়ে ঐতিহাসিক তথ্য ও জনশ্রুতি। উকিল মুন্সীর জীবিত স্বজনদের পাশাপাশি কথা বলেছেন তার পীরের বংশধররা। আরো উঠে এসেছে হাওর অঞ্চলের ভূ-প্রকৃতি ও সংস্কৃতির সংক্ষিপ্ত বর্ণনা।   বিষয়বস্তু  বইটিকে লেখক তিনটি পর্বে বিভক্ত করেছেন। প্রথম ও দ্বিতীয় পর্বকে আবার তিন ভাগে ভাগ করেছেন। প্রথম পর্বের মূল শিরোনাম হল "ভ্রমি চিহ্ন ধরে"। এই পর্বের তিনটি ভাগ রয়েছে— "উকিল মুন্সীর চিহ্ন ধরে", "দক্ষিণ হাওয়ার দেশে" ও "উকিল মুন্সীর রসিকবন্ধু"। তিনটি লেখাই ভ্রমণ কাহিনীর মতো করে বর্ণিত। যার মাঝেই উঠে এসেছে উকিল মুন্সীর জীবনী, গানের ব্যাখ্যা, সাংস্কৃতিক ও ভূ-প্রাকৃতিক অনুষঙ্গ।  দ্বিতীয় পর্বের শিরোনাম "কার্তিক ও নাইওর"। এর তিনটি ভাগ— "নেত্রকোণার জলধারা", "অনন্ত বিরহে উকিল মুন্সী", "উকিল ও কামালের নাইওর তর্ক"। প্রথম লেখার প্রসঙ্গ কোন সাংস্কৃতিক চর্চা ও পরিমণ্ডলে উকিল মুন্সী বেড়ে উঠেছেন। দ্বিতীয় লেখার বিষয় বাংলার ভাবচর্চায় কার্তিকের তাৎপর্য। শেষ লেখায় বিখ্যাত গান 'আষাঢ় মাইস্যা ভাসা পানি' প্রসঙ্গ এসেছে। কারো কারো মতে, গানটি লিখেছেন কামাল উদ্দিন বা কামাল পাশা। তা খণ্ডন করছেন লেখক। পাশাপাশি বাংলা গানের ভাব ও সুরের মিল নিয়ে আলোচনা এসেছে।  শেষ পর্বের নাম "ছাপা অক্ষরে উকিল মুন্সী"। এ পর্বে রয়েছে দুটি লেখা— "আর কতকাল বিদেশ রবে উকিল" ও "মধ্যাহ্নের উকিল মুন্সী"। প্রথম লেখাটি মাহবুব কবিরের উকিল মুন্সীর গান বইয়ের আলোচনা এবং দ্বিতীয়টি হুমায়ূন আহমেদের মধ্যাহ্ন উপন্যাসের আলোচনা।   গ্রন্থালোচনা  সাপ্তাহিক পত্রিকা সাম্প্রতিক দেশকাল এ তানিয়া রহমান বইটির গল্প বলার ঢঙের প্রশংসা করেছেন। তিনি বলেন, "উকিল মুন্সীর বিচ্ছেদী গানের সঙ্গে যারা পরিচিত, তাদের জন্য তো অবশ্যই, যারা বাংলার নানা রকম ভাবের গান শুনতে চান, বুঝতে চান, তাদের জন্যও এই বইটি গুরুত্বপূর্ণ ভূমিকা রাখবে।"   আরও দেখুন   উকিল মুন্সী   তথ্যসূত্র    বহিঃসংযোগ   লেখকের ব্যক্তিগত ব্লগ  বিষয়শ্রেণী:২০১৫-এর বই বিষয়শ্রেণী:২০১৫-এর জীবনীগ্রন্থ বিষয়শ্রেণী:বাংলাদেশী জীবনীগ্রন্থ বিষয়শ্রেণী:সঙ্গীতজ্ঞ বিষয়ক বই
উরি সেবাগ (, জন্ম ১১ নভেম্বর ১৯৩১) একজন ইসরায়েলি প্রাক্তন রাজনীতিবিদ যিনি ১৯৮০ এর দশকে অ্যালাইনমেন্টের জন্য নেসেটের সদস্য হিসাবে কাজ করেছিলেন।   জীবনী  সেবাগ মরক্কোর সাফিতে জন্মগ্রহণ করেন। তিনি ক্যাসাব্লাঙ্কার একটি প্রযুক্তিগত উচ্চ বিদ্যালয়ে ধাতুবিদ্যা অধ্যয়ন করেন। পরে তিনি একজন প্রকৌশলী হিসেবে প্রত্যয়িত হন এবং পাবলিক অ্যাডমিনিস্ট্রেশন কলেজ থেকে স্নাতক হন। তিনি মারাকেচে থাকতেন, যেখানে তিনি ড্রর আন্দোলনের সদস্য ছিলেন এবং ১৯৪৮ সাল থেকে ১৯৫০ সাল পর্যন্ত হামেগেন ভূগর্ভস্থ ইহুদি প্রতিরক্ষা সংস্থার সদস্য ছিলেন।  ১৯৫১ সালে তিনি ইস্রায়েলে আলিয়াহ করেন এবং ক্ষমতাসীন মাপাই পার্টিতে যোগ দেন। ১৯৫৯ সালে এর কেন্দ্রীয় কমিটির সদস্য হন। তিনি ১৯৫৭ থেকে ১৯৬৩ সাল পর্যন্ত বীরশেবাতে বৃত্তিমূলক প্রশিক্ষণে শিক্ষক হিসেবে কাজ করেন এবং তারপর ১৯৬৩ থেকে ১৯৬৮ সাল পর্যন্ত শিক্ষা মন্ত্রণালয়ের বৃত্তিমূলক শিক্ষার তত্ত্বাবধায়ক হিসেবে কাজ করেন।  ১৯৬৮ সাল থেকে ১৯৮১ সাল পর্যন্ত তিনি বের্শেভা ওয়ার্কার্স কাউন্সিলের সেক্রেটারি হিসেবে দায়িত্ব পালন করেন এবং ১৯৭৪ থেকে ১৯৮২ সালের মধ্যে হিস্টাদ্রুটের সংগঠন কমিটির সদস্যও ছিলেন।  ১৯৮১ সালে তিনি অ্যালাইনমেন্ট তালিকায় নেসেটে নির্বাচিত হন ( মাপাম এবং লেবার পার্টির একটি জোট, যা মাপাই ১৯৬৮ সালে একত্রিত হয়েছিল)। ১৯৮৪ সালের নির্বাচনে তিনি তার আসন হারান, কিন্তু ৩১ অক্টোবর ১৯৮৮-এ আদিয়েল আমোরাইয়ের স্থলাভিষিক্ত হিসেবে নেসেটে ফিরে আসেন।Knesset Members in the Eleventh Knesset Knesset website তবে ১৯৮৮ সালের নভেম্বরের নির্বাচনে তিনি আবারও তার আসন হারান।   তথ্যসূত্র    বহিঃসংযোগ     বিষয়শ্রেণী:নেসেটের সদস্য ১৯৮৪-১৯৮৮ বিষয়শ্রেণী:নেসেটের সদস্য ১৯৮১-১৯৮৪ বিষয়শ্রেণী:অ্যালাইনমেন্ট (ইসরায়েল) এর রাজনীতিবিদ বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:মাপাইয়ের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ইসরায়েলি ট্রেড ইউনিয়নিস্ট বিষয়শ্রেণী:ইসরায়েলি বেসামরিক কর্মচারী বিষয়শ্রেণী:ইসরায়েলি শিক্ষাবিদ বিষয়শ্রেণী:ইসরায়েলে মরোক্কী অভিবাসী বিষয়শ্রেণী:১৯৩১-এ জন্ম বিষয়শ্রেণী:মরোক্কী ইহুদি
চেজ প্রাইস (১৭৩১ - ২৮ জুন ১৭৭৭) ছিলেন একজন ব্রিটিশ আইনজীবী এবং রাজনীতিবিদ যিনি ১৭৫৯ থেকে ১৭৭৭ সালের মধ্যে হাউস অফ কমন্সে ছিলেন।    জীবনের প্রথমার্ধ  প্রাইস ছিলেন নাইটনের জন প্রাইসের পুত্র, যিনি তখন র‍্যাডনরশায়ারে ছিলেন এবং তাঁর দ্বিতীয় স্ত্রী এলিজাবেথ চেজ ছিলেন হার্টফোর্ডশায়ারের হ্যাডওয়ালের উইলিয়াম চেজের কন্যা।  তিনি ২৪ নভেম্বর ১৭৪৯ সালে আঠারো বছর বয়সে অক্সফোর্ডের ক্রাইস্ট চার্চ থেকে ম্যাট্রিকুলেশন পাস করেন এবং ১৭৫১ সালে ইনার টেম্পলে ভর্তি হন। ১৭৫৭ সালে তাকে বারে ডাকা হয়।   রাজনৈতিক জীবন  ১৭৫৯ সালের ১ ডিসেম্বর অনুষ্ঠিত উপনির্বাচনে প্রাইস বিনা প্রতিদ্বন্দ্বিতায় লিওমিনস্টারের সংসদ সদস্য নির্বাচিত হন। ১৭৬১ সালের সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন কিন্তু ১৭৬৭ সালের মার্চ মাসে তিনি তার আসন থেকে পদত্যাগ করেন। ১৭৬৮ সালের সাধারণ নির্বাচনে তিনি র‍্যাডনরশায়ারের সংসদ সদস্য নির্বাচিত হন এবং ১৭৭৪ সালের সাধারণ নির্বাচনে প্রতিদ্বন্দ্বিতা করে পুনরায় নির্বাচিত হন।   বহিঃসংযোগ   Article about Chase Price at jamesboswell.info  বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:১৭৭৭-এ মৃত্যু বিষয়শ্রেণী:১৭৩১-এ জন্ম
ঝিনাইদহ পৌরসভা বাংলাদেশের খুলনা বিভাগের ঝিনাইদহ জেলার সদর উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা   প্রশাসনিক এলাকা	 ওয়ার্ডঃ ০৯ টি মৌজাঃ ২৬ টি   আয়তন ও জনসংখ্যা  মোট আয়তনঃ ৩২.৪২ বর্গ কি.মি. মোট জনসংখ্যাঃ ১,৮৮,৮২২ জন   শিক্ষার হার ও শিক্ষাপ্রতিষ্ঠান   শিক্ষার হার: ৭৬%  শিক্ষা প্রতিষ্ঠান:   জনপ্রতিনিধি  বর্তমান মেয়রঃ মোঃ কাইয়ুম শাহরিয়ার জাহেদী    আরও দেখুন  ঝিনাইদহ সদর উপজেলা ঝিনাইদহ জেলা খুলনা বিভাগ   তথ্যসূত্র   বিষয়শ্রেণী:ঝিনাইদহ জেলার পৌরসভা বিষয়শ্রেণী:১৯৫৮-এ প্রতিষ্ঠিত
সঙ্গীত বাংলা () হল ভারতের একটি কলকাতাকেন্দ্রিক বাংলা ভাষার সঙ্গীত বিনোদন চ্যানেল। এই চ্যানেলটি মিডিয়া ওয়ার্ডওয়াইডের সহ-প্রযোজনা। ২০০৫ সালে (সন ১৪১২ সালে) সম্প্রচার শুরু করা সঙ্গীত বাংলা একটি ২৪ ঘণ্টার ফ্রি-টু-এয়ার চ্যানেল। মূলত বাংলা আধুনিক, ব্যান্ড ও ফিল্মিগানের চ্যানেল হলেও অন্যান্য ধরনের গানও এখানে সম্প্রচারিত হয়।  এই চ্যানেলে সম্প্রচারিত প্রধান প্রধান অনুষ্ঠানগুলি হল – বাপ রে কি শ্যুটিং, চল ধান্নু, টক ঝাল আন্টি, হাওড়া ব্রিজ, ঈষৎ উষ্ণ, টলিউড রিপোর্টার, বিন্দাস বলিউড, বাঙালি বাবু হচ্ছে কাবু, ইস্টাইল, নিউজ ফ্ল্যাশ, সিন আনসিন, চির নূতন, ফিল্ম স্টপ, টাইম পাস, গান ভালবেসে গান, ব্যান্ড বাজাও ইত্যাদি।  অনুষ্ঠানমালা  বাপরে কি শ্যুটিং  চল ধনানন্দ  টক ঝাল আন্টি  ইশত উঞ্চ  টলিউড রিপর্টার  বাঙালী বাবু হচ্ছে কাবু  ই স্টাইল  নিউজ ফ্লাশ  ফিল্ম স্টপ  টাইম পাস  গান ভালবেসে গান  ব্যান্ড বাজাও!  ফিল্মী কারোকী  টপ টেন  সঙ্গীত বাংলা সুপারহিট  মুভি অব দ্যা মানথ   তথ্যসূত্র   বিষয়শ্রেণী:কলকাতার গণমাধ্যম বিষয়শ্রেণী:পশ্চিমবঙ্গের গণমাধ্যম বিষয়শ্রেণী:ভারতের গণমাধ্যম বিষয়শ্রেণী:বাংলা সঙ্গীত চ্যানেল বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:অসম্পূর্ণ বিষয়শ্রেণী:কলকাতার টেলিভিশন স্টেশন বিষয়শ্রেণী:২০০৫-এ পশ্চিমবঙ্গে প্রতিষ্ঠিত বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:শ্রী ভেঙ্কটেশ ফিল্মস
আহমেদ হাসান (ওরফে ইমরান একজন প্রবীণ সাংবাদিক  এবং ভারতের পশ্চিমবঙ্গের রাজ্যসভার সাংসদ ছিলেন। তিনি ৯ জুন ২০১৪ তারিখে সংসদে শপথ নেন। এপ্রিল ২০১৭ সালে তিনি ভারত সরকার কর্তৃক টেলিফোন উপদেষ্টা কমিটির চেয়ারম্যান হিসাবে নির্বাচিত হন। তিনি এখন ২২-৬-২০২৩ থেকে পশ্চিমবঙ্গ সংখ্যালঘু কমিশনের চেয়ারম্যান। বাম|থাম্ব| পশ্চিমবঙ্গের মুখ্যমন্ত্রী মমতা বন্দ্যোপাধ্যায় (বাঁয়ে) রাজ্যসভার সাংসদ আহমেদ হাসান ইমরানের সঙ্গে (ডানে)   জীবনের প্রথমার্ধ  ইমরান পশ্চিমবঙ্গের জলপাইগুড়ি জেলার মাল থানা এলাকায় জন্মগ্রহণ করেন।   তথ্যসূত্র   বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গের সাংবাদিক বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:ভারতীয় পুরুষ সাংবাদিক বিষয়শ্রেণী:জলপাইগুড়ি জেলার ব্যক্তি
থাম্ব|"ফুজিস" ব্যান্ড ফুজিস (The Fugees) মার্কিন যুক্তরাষ্ট্রের একটি বিখ্যাত হিপহপ ব্যান্ড।  হিপহপ, সোল ও রেগে মিউজিক এদের মূল সঙ্গীত। দলের সদস্যরা হল র‌্যাপার ও সঙ্গীত পরিচালক‌ ওয়াইক্লেফ জঁ, র‌্যাপার ও গায়ক লরেন হিল এবং র‌্যাপার প্রাজ মাইকেল । এরা সকলেই হাইতি থেকে আগত। মূলত এ কারণে তাদের ব্যান্ডের নামের উৎস হচ্ছে রিফুজি। তাদের দুটো এ্যালবামের মধ্যে ১৯৯৬ সালে দ্যা স্কোর যা মাল্টি প্লাটিনাম ও গ্র্যামি জয়ী। ১৯৯৭ সালে ব্যান্ডটি ভেঙ্গে যাবার পরে লরিন হিল ও ওয়াইক্লেফ জঁ এককভাবেও সঙ্গীতে সফলতা অর্জন করেন। বিষয়শ্রেণী:হিপ-হপ ব্যান্ড বিষয়শ্রেণী:মার্কিন সঙ্গীত দল বিষয়শ্রেণী:মার্কিন হিপ হপ দল বিষয়শ্রেণী:এমটিভি ইএমএ বিজয়ী বিষয়শ্রেণী:ব্রিট পুরস্কার বিজয়ী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ। প্রশাসক আশিক শাওন কর্ত্তৃক অপসারণ।  বোধিসত্ত্ব (আলাপ) ২১:০৭, ৩১ আগস্ট ২০১৬ (ইউটিসি)  প্রত্যাদিষ্ট   – (অপসারণের প্রস্তাবনা দেখুনলগ দেখুন) () বিষয় ও উল্লেখযোগ্যাতা পরিষ্কার নয়। --জয়ন্ত (আলাপ - অবদান) ০২:৪৩, ২৪ আগস্ট ২০১৬ (ইউটিসি)  --জয়ন্ত (আলাপ - অবদান) ০২:৪৩, ২৪ আগস্ট ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ফাতাওয়ায়ে দারুল উলুম হাটহাজারী () দারুল উলুম হাটহাজারী থেকে প্রকাশিত একটি ধারাবাহিক ফতোয়া গ্রন্থ। ১৯৮১ সালে দারুল উলুম হাটহাজারীর ফতওয়া বিভাগ ও ইসলামী আইন গবেষণাগার প্রতিষ্ঠা করা হয়। এখান থেকে এ পর্যন্ত গ্রন্থটির ৩ খণ্ড প্রকাশিত হয়েছে। ২০০৩ সালে গ্রন্থটির প্রথম খণ্ড প্রকাশিত হয়।   ১ম খণ্ড  গ্রন্থটির ১ম খণ্ড মুফতি ফয়জুল্লাহ, আহমদুল হক ও অন্যান্য মুফতিগণের সমন্বয়ে রচিত। গ্রন্থটি বিন্যাস করেছেন জসীম উদ্দীন, কিফায়াত উল্লাহ ও ফরীদুল হক। গ্রন্থটি প্রকাশ করেছে দারুল উলুম হাটহাজারীর প্রচার ও প্রকাশনা বিভাগ। এ গ্রন্থের অধিকাংশ ফতোয়া মুফতি ফয়যুল্লাহর রচিত ও সংকলিত। হাটহাজারী মাদ্রাসায় তিনি যতদিন মুফতি পদে দায়িত্ব পালন করেছেন সে সময়ে রচিত তার ফাতাওয়াসমূহ এবং মাদ্রাসার অপরাপর মুফতীদের রচিত ফাতাওয়াসমূহ এ গ্রন্থে স্থান পেয়েছে। অপরের লিখা বা রচিত ফাতাওয়াসমূহকে মুফতি ফয়জুল্লাহ সত্যায়ন ও নিভুর্ল আখ্যায়িত করেছেন সেগুলোও এ গ্রন্থে স্থান পেয়েছে। এ গ্রন্থের পৃষ্ঠা সংখ্যা ৫১৯। সর্বমোট ২৬৪টি ফাতাওয়া এ গ্রন্থে আলোচনা করা হয়েছে। তন্মধ্যে মুফতি ফয়যুল্লাহর রচিত ফাতাওয়ার সংখ্যা ৭৯টি। তার সত্যায়িত ফাতাওয়ার সংখ্যা ৩০টি। তার রচিত ফাতাওয়া সমূহের ভাষা উর্দু, ফার্সি ও আরবি।   ১ম খণ্ডকে ৫টি অধ্যায়ে সাজানো হয়েছে: প্রথম অধ্যায় : ঈমান ও আকাঈদ। এ অধ্যায়ে মোট ১১৬টি ফাতাওয়ার উল্লেখ রয়েছে। তন্মধ্যে মুফতি ফয়যুল্লাহর সংকলিত ও রচিত ফাতাওয়ার সংখ্যা ৩২টি এবং তার সত্যায়িত ফাতাওয়ার সংখ্যা ৮টি। দ্বিতীয় অধ্যায় : সুন্নত, বিদআত ও রুসূমাত। এ অধ্যায়ে ৫২টি ফাতাওয়ার উল্লেখ রয়েছে। তন্মধ্যে মুফতি ফয়জুল্লাহর রচিত ফাতাওয়ার সংখ্যা ২৭টি। তার সত্যায়িত ফাতাওয়ার সংখ্যা ১২টি। তৃতীয় অধ্যায় : তাসাউফ ও সুলূখ। এ অধ্যায়ে মোট ৩৭টি ফাতাওয়া উল্লেখ রয়েছে। তন্মধ্যে মুফতি ফয়জুল্লাহর রচিত ফাতাওয়ার সংখ্যা ১২টি। তার সত্যায়িত ফাতাওয়া সংখ্যা ২টি। চতুর্থ অধ্যায় : তাফসীর ও কুরআন সম্বন্ধে এ অধ্যায়ে ১০টি ফাতাওয়া রয়েছে। পঞ্চম অধ্যায় : ইলম। এ অধ্যায়ে ৪৯টি ফাতাওয়ায় উল্লেখ রয়েছে। তন্মধ্যে মুফতি ফয়জুল্লাহর রচিত ফাতাওয়ার সংখ্যা ৮টি।   আরও দেখুন  দেওবন্দি সাহিত্য  তথ্যসূত্র   বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:২০০৩-এর বই বিষয়শ্রেণী:বাংলা ভাষার বই বিষয়শ্রেণী:ইসলামি সাহিত্য বিষয়শ্রেণী:সুন্নি সাহিত্য বিষয়শ্রেণী:ফতোয়া বিষয়শ্রেণী:দারুল উলুম হাটহাজারীর প্রকাশনা